Virallinen lehti nro C 379 , 07/12/1998 s. 0037



Päätöslauselma komission tiedonannosta Euroopan parlamentille, neuvostolle, Euroopan keskuspankille sekä talous- ja sosiaalikomitealle: «Muihin maksuvälineisiin kuin käteiseen rahaan liittyvien petosten ja väärennysrikosten torjuntaa koskevat toimintapuitteet» (KOM(98)0395 - C4-0455/98) Euroopan parlamentti, joka - ottaa huomioon komission tiedonannon (KOM(98)0395 - C4-0455/98), - ottaa huomioon 15. toukokuuta 1998 antamansa lausunnon neuvoston Euroopan unionista tehdyn sopimuksen K.3 artiklan nojalla hyväksymästä ehdotuksesta yhteiseksi toiminnaksi maksukorttirikollisuutta koskevien tietojen tehokkaammasta vaihdosta rikosten tutkinnassa jäsenvaltioiden lain noudattamista valvovien viranomaisten ja maksukorttitoimialan välillä (5683/98 - C4-0136/98 - 98/0906(CNS)) ((EYVL C 167, 1.6.1998, s. 304.)), - ottaa huomioon kansalaisvapauksien ja sisäasiain valiokunnan mietinnön (A4-0396/98), A. ottaa huomioon, että koska parlamentti on Euroopan kansalaisten etujen edustaja, se on yksi asian osapuolista, ja katsoo siksi komission pyytävän myös siltä huomautuksia komission tiedonannon liitteestä 2, B. katsoo, että alan toimijoiden lausuntoja ohjaavat ymmärrettävästi niiden edut; 1. Toteaa, että alan toimijat eivät automaattisesti tai vain itsestään toteuta parhaita ehkäiseviä toimenpiteitä muilla maksuvälineillä kuin käteisrahalla tapahtuvassa maksuliikenteessä esiintyvien petosten ja väärennösten estämiseksi; 2. Huomauttaa, että ilman vapaaehtoista ja oma-aloitteista velvoittautumista tai oikeudellista kehyssääntelyä kilpailu johtaa edullisimpaan eikä turvallisimpaan muilla maksuvälineillä kuin käteisrahalla tapahtuvan maksuliikenteen muotoon; 3. Kehottaa komissiota alan toimijoiden vapaaehtoisen ja oma-aloitteisen velvoittautumisen, lainsäädännön tai muiden Euroopan sisämarkkinoilla toteuttavien toimenpiteiden avulla varmistamaan, että a) luottokorttien osalta - suoritetaan kortin hakijan henkilöllisyyden ja luottokelpoisuuden tarkastus - käytetään turvallista kortin myöntämistapaa - alennetaan tiettyjen tuotteiden osalta summaa, jonka ylittyessä myyjän on pyydettävä luottokorttiyritykseltä maksutapahtuman hyväksymistä - korteissa otetaan turvastandardina käyttöön elektronisen vesileiman sisältävä magneettinauha tai siru ja oikean käyttäjän valokuva - kaikkien korttien turvaominaisuudet yhtenäistetään ja kortin hyväksyjien henkilöstö koulutetaan tunnistamaan nämä merkit - korteilla on automaattinostojen tapauksessa oltava sama väärennöksen estävä ominaisuus kuin EC-kortilla - mahdollisimman pian tehdään pakolliseksi joko biometristen ominaisuuksien ja PIN-koodin tai sirun ja PIN-koodin käyttö allekirjoituksen sijasta b) Internetissä tapahtuvan luottokorttien käytön osalta - tiedot lähetetään aina koodattuina - maksutapahtuman välittää kolmas osapuoli, joka varmentaa luottokorttitiedot ja kauppiaan sertifioinnin (esim. Secure Electronic Transaction, SET) c) pankkiautomaattien osalta - EC-kortin turvaominaisuus tarkastetaan aina - näppäimistö on suojattu katseilta ja elektroniselta kuuntelulta - kortin omistajan biometrinen tunnistus otetaan käyttöön mahdollisimman pian d) online-pankkitoiminnan osalta - pankit velvoitetaan opastamaan asiakkaita turvatoimenpiteiden suhteen (TAN-koodeja ei pidä tallentaa tietokoneelle, salasanaa on vaihdettava säännöllisesti, maksutapahtumien enimmäissummaa on rajoitettava, ohjelmien «parannuksia» ei pidä ladata Internetistä, selaimen turva-asetukset Internet-pankkitoiminnan yhteydessä jne.) - online-pankkitoimintaan käytettävien ohjelmistojen turvallisuus sertifioidaan - Internet-pankkitoiminnan yhteydessä taataan henkilöllisyyden varmentaminen sertifioinnin ja epäsymmetrisen koodauksen avulla - koodaus pyritään mahdollisimman pian toteuttamaan laitteistopohjaisesti koodauskortin tai näppäimistön ja suorittimen välille sijoitettavan koodaussirun tai älykortin avulla e) ennen digitaalirahan laajaa käyttöä - toteutetaan EU:n rahoittama perusteellinen turvallisuuden testaus f) ohjelmistojen osalta - toteutetaan käyttöjärjestelmien ja sovellustoimintojen tiukka erottaminen ja kielletään sovellusohjelmien integrointi käyttöjärjestelmään - tuetaan EU:n taholta yleisesti käyttökelpoisen, laitteistosta riippumattoman, lähdekoodina käytettävissä olevan ja turvallisuuteen pyrkivän käyttöjärjestelmän kehittämistä ja markkinoille saattamista; 4. Kehottaa puhemiestään välittämään tämän päätöslauselman komissiolle, neuvostolle ja Euroopan keskuspankille.